Šis dokuments ir apstiprināta Upstaza zāļu informācija, kurā ir izceltas izmaiņas kopš iepriekšējās procedūras, kas ietekmē zāļu informāciju (EMA/VR/0000312499).

Plašāku informāciju skatīt Eiropas Zāļu aģentūras tīmekļa vietnē: https://www.ema.europa.eu/en/medicines/human/EPAR/Upstaza


















I PIELIKUMS

ZĀĻU APRAKSTS

[image: BT_1000x858px]Šīm zālēm tiek piemērota papildu uzraudzība. Tādējādi būs iespējams ātri identificēt jaunāko informāciju par šo zāļu drošumu. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām. Skatīt 4.8. apakšpunktu par to, kā ziņot par nevēlamām blakusparādībām.

1.	ZĀĻU NOSAUKUMS

Upstaza 2,8 × 1011 vektora genomi (vg)/0,5 ml šķīdums infūzijam


2.	KVALITATĪVAIS UN KVANTITATĪVAIS SASTĀVS

2.1.	Vispārējs apraksts

[bookmark: _Hlk104886229]Eladokagēna eksuparvoveks (Eladocagene exuparvovec) ir gēnu terapijas zāles, kas ekspresē cilvēka aromātisko L-aminoskābes dekarboksilāzes enzīmu (hAADC).
Tas ir nereplicējošs rekombinants adenosaistīta vīrusa 2. serotipa (AAV2) vektors, kas satur cilvēka dopa dekarboksilāzes (DDS) gēna cDNS, citomegalovīrusa tūlītēja-agrīna promotora kontrolē.

[bookmark: _Hlk105669327]Eladokagēna eksuparvoveks tiek ražots cilvēka embrija nieru šūnās, izmantojot rekombinanto DNS tehnoloģiju.

2.2.	Kvalitatīvais un kvantitatīvais sastāvs

Katrs vienas devas flakons satur 2,8 × 1011 vg eladokagēna eksuparvoveka / 0,5 ml iegūstamā šķīduma. Katrs šķīduma ml satur 5,6 × 1011 vg eladokagēna eksuparvoveka.

Pilnu palīgvielu sarakstu skatīt 6.1. apakšpunktā.


3.	ZĀĻU FORMA

Šķīdums infūzijām.
[bookmark: _Hlk41316326]Pēc atkausēšanas no saldēta stāvokļa šķīdums infūzijām ir dzidrs līdz nedaudz necaurspīdīgs, bezkrāsains līdz viegli balts šķidrums.


4.	KLĪNISKĀ INFORMĀCIJA

4.1.	Terapeitiskās indikācijas

[bookmark: _Hlk29319176][bookmark: _Hlk27548476]Upstaza ir indicēts klīniski, molekulāri un ģenētiski apstiprināta aromātisko L-aminoskābju dekarboksilāzes (AADC) deficīta ar smagu fenotipu ārstēšanai pacientiem vecumā no 18 mēnešiem (skatīt 5.1. apakšpunktu).
[bookmark: _Hlk43810408]
4.2.	Devas un lietošanas veids

[bookmark: _Hlk192247064]Ārstēšana jāveic centrā, kas specializējas stereotaktiskajā neiroķirurģijā, un to veic kvalificēts neiroķirurgs kontrolētos aseptiskos apstākļos.

Devas

[bookmark: _Hlk29319323]Pacienti saņems kopējo 1,8 × 1011 vg devu, kas tiks ievadīta kā četras 0,08 ml (0,45 × 1011 vg) infūzijas (divas katrā lēcveida kodola laterālā daļā).
Devas ir vienādas visai populācijai, uz kuru attiecas šī indikācija.

Īpašas pacientu grupas

Pediatriskā populācija
Eladokagēna eksuparvoveka drošums un efektivitāte, lietojot bērniem vecumā līdz 18 mēnešiem, līdz šim nav pierādīti. Dati nav pieejami.
Pieredze, lietojot 12 gadus veciem un vecākiem pacientiem, ir ierobežota. Eladokagēna eksuparvoveka drošums un efektivitāte šiem pacientiem līdz šim nav pierādīta. Pašlaik pieejamie dati aprakstīti 5.1. apakšpunktā, taču ieteikumus par devām nevar sniegt.

Aknu un nieru darbības traucējumi
Eladokagēna eksuparvoveka drošums un efektivitāte nav novērtēti pacientiem ar aknu vai nieru darbības traucējumiem.

Imūngenitāte
Pacientiem, kuru AAV2 antivielu līmenis pirms ārstēšanas bija > 1:50, drošuma vai efektivitātes dati nav pieejami (skatīt 4.4. apakšpunktu).

[bookmark: _Hlk192247962]Lietošanas veids

Intraputaminālai lietošanai.

Sagatavošana
Upstaza ir sterils šķīdums infūzijām, kuram pirms ievadīšanas nepieciešama atkausēšana un sagatavošana slimnīcas aptiekā.

Sīkākus norādījumus par zāļu sagatavošanu, ievadīšanu, pasākumiem nejaušas lietošanas gadījumā un likvidēšanu skatīt 6.6. apakšpunktā.

[bookmark: _Hlk54619679]Neiroķirurģiska ievadīšana
Upstaza ir vienreizējas lietošanas flakons, kas tiek ievadīts ar bilaterālu intraputaminālu infūziju vienā ķirurģiskā sesijā divās vietās katrā lēcveida kodola laterālā daļā. Tiek ievadītas četras vienāda tilpuma atsevišķas infūzijas, labajā priekšējā lēcveida kodola laterālā daļā, labajā aizmugurējā lēcveida kodola laterālā daļā, kreisajā priekšējā lēcveida kodola laterālā daļā, kreisajā aizmugurējā lēcveida kodola laterālā daļā.
Norādījumus par Upstaza infūziju sagatavošanu operāciju zālē, skatīt 6.6. apakšpunktā.

Mērķa infūzijas vietas tiek noteiktas saskaņā ar standarta stereotaktiskās neiroķirurģijas praksi. Upstaza ievada bilaterālas infūzijas veidā (2 infūzijas katrā lēcveida kodola laterālā daļā) ar intrakraniālu kanili. Katras trajektorijas četri galamērķi ir jādefinē kā 2 mm dorsāli pret (virs) priekšējiem un aizmugurējiem mērķa punktiem vidushorizontālajā plaknē (1. attēls).

1. attēls	Četri mērķa punkti infūzijas vietām
[image: ][image: ]
· Kad stereotaktiskā reģistrācija ir pabeigta, uz galvaskausa ir jāatzīmē ieejas punkts. Jāveic ķirurģiska piekļuve caur galvaskausa kaulu un smadzeņu apvalku.

· [bookmark: _Hlk192247986]Infūzijas kanili ievieto pie atzīmētā lēcveida kodola laterālās daļas punkta, izmantojot stereotaktiskus rīkus, pamatojoties uz plānotajiem trajektorijas datiem. Jāatzīmē, ka infūzijas kanili ievieto, un infūziju veic atsevišķi katrai lēcveida kodola laterālai daļai.

· Upstaza infūzija notiek ar 0,003 ml/min ātrumu katrā no 2 mērķa punktiem katrā lēcveida kodola laterālā daļā; katrā lēcveida kodola laterālās daļas vietā ievada 0,08 ml Upstaza, rezultātā veicot 4 infūzijas ar kopējo tilpumu 0,320 ml (vai 1,8 × 1011 vg).

· [bookmark: _Hlk43119485]Sākot ar pirmo mērķa vietu, kanile tiek ievietota caur trepanācijas atveri lēcveida kodola laterālās daļas vietās un tad lēnām izvilkta, izkliedējot 0,08 ml Upstaza, izmantojot plānoto trajektoriju, lai optimizētu izkliedēšanu lēcveida kodola laterālā daļā.

· Pēc pirmās infūzijas kanile tiek izvilkta un pēc tam ievietota atpakaļ nākamajā mērķa punktā, atkārtojot to pašu procedūru pārējiem 3 mērķa punktiem (katras lēcveida kodola laterālās daļas priekšpusē un aizmugurē).

· Pēc standarta neiroķirurģijas slēgšanas procedūrām pacientam veic pēcoperācijas smadzeņu attēldiagnostiku (magnētiskās rezonanses izmeklējumu (MRI) vai datortomogrāfiju (DT)), lai pārliecinātos, ka nav komplikāciju (t.i., asiņošanas).

· [bookmark: _Hlk54882882]Pacientam jāatrodas slimnīcas tuvumā, kur procedūra tika veikta, vismaz 48 stundas pēc procedūras. Pacients var atgriezties mājās pēc procedūras, pamatojoties uz ārstējošā ārsta ieteikumiem. Pēc ārstēšanas aprūpe ir jānodrošina neiroķirurgam un ārstējošam neirologam. Pacients jānovēro 7 dienas pēc operācijas, lai pārliecinātos, ka nav radušās komplikācijas. Otrai novērošanas vizītei jānotiek 2 nedēļas vēlāk (t. i., 3 nedēļas pēc operācijas), lai uzraudzītu pēcoperācijas atveseļošanos un nevēlamu blakusparādību rašanos.

· Pacientiem tiks piedāvāts reģistrēties reģistrā, lai papildus novērtētu ārstēšanas ilgtermiņa drošumu un efektivitāti parastajos klīniskās prakses apstākļos.

4.3.	Kontrindikācijas

Paaugstināta jutība pret aktīvo(-ājām) vielu(-ām) vai jebkuru no 6.1. apakšpunktā uzskaitītajām palīgvielām.

4.4.	Īpaši brīdinājumi un piesardzība lietošanā

Upstaza sagatavošanai un infūzijai vienmēr jāizmanto piemērotas aseptiskas metodes.

Uzraudzība

Pacienti, kuriem tiek veikta gēnu terapija, ir rūpīgi jānovēro, vai nerodas ar procedūru saistītas komplikācijas, ar viņu pamatslimību saistītas komplikācijas, un ar vispārējo anestēziju saistītie riski perioperācijas periodā. Pacientiem var rasties AADC deficīta simptomu saasināšanās operācijas un anestēzijas rezultātā (skatīt 4.8. apakšpunktu).

AADC autonomie un serotonerģiskie simptomi pēc ārstēšanas ar eladokagēna eksuparvoveku var saglabāties.

Izsekojamība
Lai uzlabotu bioloģisko zāļu izsekojamību, ir skaidri jāreģistrē lietoto zāļu nosaukums un sērijas numurs.

Imūngenitāte
Pieredze par eladokagēna eksuparvoveka lietošanu pacientiem ar anti-AAV2 antivielu līmeni > 1:50 pirms ārstēšanas nav pieejama.

Cerebrospinālā šķidruma noplūdes

Cerebrospinālā šķidruma (CSŠ) noplūde notiek, ja apvalkā ap smadzenēm vai muguras smadzenēm ir plīsums vai caurums, kas ļauj izkļūt CSŠ. Upstaza tiek ievadītas ar infūziju, veicot bilaterālu punkciju lēcveida kodola laterālā daļā, izmantojot trepanācijas atveres, tāpēc pēcoperācijas periodā var rasties CSŠ noplūde. Pacienti, kuri tiek ārstēti ar eladokagēna eksuparvoveka terapiju, pēc ievadīšanas rūpīgi jānovēro, vai nerodas cerebrospinālā šķidruma noplūdes, jo īpaši attiecībā uz meningīta un encefalīta risku.

[bookmark: _Ref390676146][bookmark: _Toc516586206][bookmark: _Hlk54695916]Disknēzija

[bookmark: _Hlk54695670]Pacientiem ar AADC deficītu var būt paaugstināta jutība pret dopamīnu hroniska dopamīna deficīta dēļ. Pēc ārstēšanas ar eladokagēna eksuparvoveku diskinēzija ir novērota 26/30 pacientiem (skatīt 4.8. apakšpunktu). Diskinēzija radās šīs dopamīna jutības dēļ un parasti sākas 1 mēnesi pēc gēnu terapijas ievadīšanas un pakāpeniski samazinās vairāku mēnešu laikā. Diskinēzijas notikumi tika novērsti ar standarta medicīnisko aprūpi, piemēram, ārstējot ar antidopamīnerģiskiem līdzekļiem (piem., risperidonu) (skatīt 5.1. apakšpunktu).

[bookmark: _Hlk48811564][bookmark: _Hlk43977774]Vīrusu izdalīšanās risks

Tiek uzskatīts, ka izdalīšanās risks ir zems sakarā ar ļoti ierobežotu eladokagēna eksuparvoveka sistēmisko izkliedi (skatīt 5.2. apakšpunktu). Piesardzības nolūkos pacientiem/aprūpētājiem jāiesaka pienācīgi rīkoties ar atkritumiem, kas radušies no pārsējiem un/vai izdalījumiem (asarām, asins, deguna sekrētiem un CSŠ), tajā skaitā atkritumu materiāla glabāšanu noslēgtos maisos, pirms likvidēšanas, un pacientu/aprūpētāju cimdu valkāšanu pārsēju nomaiņai un atkritumu likvidēšanai. Šie piesardzības pasākumi jāievēro 14 dienas pēc eladokagēna eksuparvoveka ievadīšanas. Pacientiem/aprūpētājiem ir ieteicams valkāt cimdus pārsēju maiņai un atkritumu izmešanai, īpaši aprūpētāju grūtniecības, barošanas ar krūti vai imūndeficīta gadījumā.

Asins, orgānu, audu un šūnu ziedošana

Pacienti, kuri ārstēti ar Upstaza, nedrīkst kļūt par asins, orgānu, audu vai šūnu donoriem.

Nātrija un kālija saturs

Šīs zāles satur mazāk par 1 mmol nātrija (23 mg) katrā devā, — būtībā tās ir “nātriju nesaturošas”.
Šīs zāles satur kāliju mazāk par 1 mmol (39 mg) katrā devā, — būtībā tās ir “kālija nesaturošas”.

[bookmark: _Hlk43819695]4.5.	Mijiedarbība ar citām zālēm un citi mijiedarbības veidi

Mijiedarbības pētījumi nav veikti. Mijiedarbība nav sagaidāma eladokagēna eksuparvoveka ļoti ierobežotās sistēmiskās izkliedes dēļ.

Vakcinācijas

[bookmark: _Hlk43820080]Nav ziņots par mijiedarbību starp vispārējo vakcināciju un gēnu terapijas ievadīšanu. Veselības aprūpes sniedzējam ir jānosaka, vai nepieciešams pielāgot pacienta vakcinācijas grafiku.

[bookmark: _Hlk63354004]4.6.	Fertilitāte, grūtniecība un barošana ar krūti

Ņemot vērā sistēmiskās iedarbības trūkumu un nenozīmīgu bioloģisko izkliedi dzimumdziedzeros, dzimumšūnu pārnešanas risks ir zems.

Grūtniecība

[bookmark: _Hlk105669523]Dati par eladokagēna eksuparvoveka lietošanu grūtniecības laikā nav pieejami. Dzīvnieku reproduktīvās funkcijas pētījumi ar eladokagēna eksuparvoveka nav veikti (skatīt 5.3. apakšpunktu).

Barošana ar krūti

Nav zināms,vai eladokagēna eksuparvoveks izdalās mātes pienā.
Eladokagēna eksuparvoveks pēc ievadīšanas punkcijas veidā lēcveida kodola laterālā daļā neuzsūcas sistemiski, un nav sagaidāma ietekme uz jaundzimušajiem/zīdaiņiem, kuri baroti ar krūti.

Fertilitāte

Klīniskie vai neklīniskie dati par eladokagēna eksuparvoveka ietekmi uz fertilitāti nav pieejami.

4.7.	Ietekme uz spēju vadīt transportlīdzekļus un apkalpot mehānismus

Nav piemērojama. 

4.8.	Nevēlamās blakusparādības

Drošuma profila kopsavilkums

Drošuma informācija tika novērota 3 atklātos klīniskajos pētījumos, kuros eladokagēna eksuparvoveks tika ievadīts 30 pacientiem ar AADC deficītu vecumā no 19 mēnešiem līdz 8,5 gadiem devu ievadīšanas laikā. Pacientu novērošanas ilguma mediāna bija 59,3 mēneši (vismaz 11,8 mēneši līdz maksimāli 5,7 gadiem). Divdesmit seši septiņi pacienti, kas tika ārstēti klīniskajos pētījumos, tika iekļauti ilgtermiņa novērošanas pētījumā. Novērošanas ilgums no gēnu terapijas brīža bija robežās no 27,251,6 līdz 126,5 mēnešiem (aptuveni no 2 4,3 līdz 10,5 gadiem).
Visbiežāk novērotā blakusparādība bija diskinēzija; par to tika ziņots 26 (86,7 %) pacientiem un tā bija dominējoša pirmajos 2 mēnešos pēc ārstēšanas. 

Nevēlamo blakusparādību saraksts tabulas veidā

[bookmark: _Hlk1491038]Nevēlamās blakusparādības ir uzskaitītas 1. tabulā. Novērotās blakusparādības ir uzskaitītas pēc orgānu sistēmu klasifikācijas un biežuma, izmantojot šādu iedalījumu: ļoti bieži (≥ 1/10), bieži (≥ 1/100 līdz < 1/10), retāk (≥ 1/1000 līdz < 1/100), reti (≥ 1/10 000 līdz < 1/1000), ļoti reti (< 1/10 000), nav zināms (nevar noteikt pēc pieejamiem datiem).

1. tabula. 	Trīs atklātos klīniskos pētījumos  novērotās nevēlamās blakusparādības, kas radās  ≥ 2 pacientiem (n = 30)
	Orgānu sistēmu klasifikācija
	Ļoti bieži
	Bieži

	Vielmaiņas un uztures traucējumi 
	
	Barošanas traucējumi

	Psihiskie traucējumi
	Sākotnējais bezmiegs
	Aizkaitināmība

	Nervu sistēmas traucējumi
	Diskinēzija
	

	Kuņģa un zarnu trakta traucējumi
	
	Pārmērīga siekalu izdale



2. tabula.	Trīs atklātos klīnisko pētījumos novērotās, ar neiroķirurģiju saistītās nevēlamās blakusparādības, kas radās  ≥ 2 pacientiem (n=30)
	Nevēlamo blakusparādību kategorija
	Ļoti bieži

	Asins un limfātiskās sistēmas traucējumi
	Anēmija

	Nervu sistēmas traucējumi
	Cerebrospinālā šķidruma noplūdea


a	Var ietvert pseidomeningocēli.
3. tabula.	Trīs atklātos klīnisko pētījumos novērotās, ar anestēziju un pēcoperācijas periodu saistītās nevēlamās blakusparādības, kas radās ≥ 2 pacientiem ≤ 2 nedēļu laikā pēc ievadīšanas (n=30)
	Nevēlamo blakusparādību kategorija
	Ļoti bieži
	Bieži 

	Infekcijas un infestācijas 
	Pneimonija

	Gastroenterīts 

	Vielmaiņas un uztures traucējumi 
	Hipokaliēmija
	

	Psihiskie traucējumi
	Aizkaitināmība
	

	Nervu sistēmas traucējumi
	
	Diskinēzija

	Sirds funkcijas traucējumi 
	
	Cianoze

	Asinsvadu sistēmas traucējumi 
	Hipotensija
	Hipovolēmiskais šoks

	Elpošanas sistēmas traucējumi, krūšu kurvja un videnes slimības 
	
	Elpošanas mazspēja

	Kuņģa unzarnu trakta traucējumi
	Augšējā kuņģa un zarnu trakta asiņošana, caureja
	Čūlas mutes dobumā

	Ādas un zemādas audu bojājumi
	Izgulējumu čūla
	Autiņbiksīšu izraisīts dermatīts, izsitumi

	Vispārēji traucējumi un reakcijas ievadīšanas vietā
	Pireksija
Patoloģiski elpošanas trokšņi
	Hipotermija

	Ķirurģiskas un medicīniskas manipulācijas 
	
	Zoba ekstrakcija



Atsevišķu nevēlamo blakusparādību apraksts

Diskinēzija
Par diskinēzijas gadījumiem tika ziņots 26 (86,7 %) pētāmajām personām (skatīt 4.4. apakšpunktu). 

No 37 diskinēzijas gadījumiem 35 bija viegli līdz vidēji smagi un 2 bija smagi. Lielākā daļa gadījumu izzuda aptuveni 2 mēnešu laikā, un visi izzuda 7 mēnešu laikā kopš simptomu sākuma. Vidējais laiks līdz diskinēzijas parādīšanās brīdim bija 25 dienas pēc gēnu terapijas saņemšanas. Diskinēzijas gadījumi tika kontrolēti ar standarta medicīnisko aprūpi, piemēram, antidopamīnerģiskiem līdzekļiem.
Pēcreģistrācijas periodā tika novēroti diskinēzijas gadījumi, kas izzūd ilgāk nekā 7 mēnešos.

[bookmark: _Toc516586209]Imūngenitāte
[bookmark: _Hlk29326029]Klīniskajos pētījumos tika ļauts piedalīties pacientiem ar anti-AAV2 antivielu titriem < 1:200. Tomēr visiem pacientiem, kuri saņēma eladokagēna eksuparvoveku, anti-AAV2 titri pirms ārstēšanas bija 1:50 vai zemāki. Pēc ārstēšanas vairumam pētāmo personu (n = 20) anti-AAV2 antivielas bija pozitīvas vismaz vienu reizi pirmajos 12 mēnešos. Kopumā antivielu līmenis laika gaitā stabilizējās vai pazeminājās. Nevienā klīniskajā pētījumā nebija īpašas novērošanas programmas, lai konstatētu iespējamās imūngenitātes reakcijas, tomēr netika ziņots par anti-AAV2 antivielu klātbūtni, kas saistīta ar izteiktāku blakusparādību smagumu, skaitu vai efektivitātes samazināšanos.
Pieredze par eladokagēna eksuparvoveka lietošanu pacientiem ar anti-AAV2 antivielu līmeni > 1:50 pirms ārstēšanas nav pieejama.
Imūnās sistēmas atbildes reakcija uz transgēnu un šūnu imūnā reakcija netika mērīta.

Cerebrospinālā šķidruma noplūde
Trīs pacientiem, kuri klīniskajos pētījumos saņēma eladokagēna eksuparvoveku, novēroja cerebrospinālā šķidruma noplūdi. Vienam pacientam tika novēroti divi atsevišķi notikumi kā nopietni nevēlami notikumi, kas var būt saistīti ar ķirurģisko procedūru, turpretim visi citi notikumi bija maznozīmīgi.

Ziņošana par iespējamām nevēlamām blakusparādībām

[bookmark: _Hlk80368175][bookmark: _Hlt351112701][bookmark: _Hlt352070183][bookmark: _Hlt352070184][bookmark: _Hlt351121725][bookmark: _Hlt351121726]Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvuma/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju.

4.9.	Pārdozēšana

[bookmark: _Hlk54621735][bookmark: _Hlk43822891]Pārdozēšanas risks ir maz ticams kontrolētas un neiroķirurģiskas ievadīšanas dēļ. Klīniskas pieredzes par eladokagēna eksuparvoveka pārdozēšanu nav. Pārdozēšanas gadījumā ieteicama simptomātisku un atbalstošu ārstēšanu, kuru ārstējošais ārsts uzskata par nepieciešamu. Sistēmiskas imūnās atbildes reakcijas gadījumā ieteicams rūpīgi klīniski novērot un kontrolēt laboratoriskos rādītājus (tajā skaitā pilnu asins ainu ar leikocitāro formulu un visaptverošu metabolisko paneli). Norādījumus nejaušas iedarbības gadījumā skatīt 6.6. apakšpunktā.


5.	FARMAKOLOĢISKĀS ĪPAŠĪBAS

[bookmark: _Hlk54622983][bookmark: _Hlk43823415]5.1. 	Farmakodinamiskās īpašības

Farmakoterapeitiskā grupa: citi gremošanas traktu un vielmaiņu ietekmējošie līdzekļi, enzīmi; ATĶ kods: A16AB26

Darbības mehānisms

AADC deficīts ir iedzimta neirotransmitera biosintēzes kļūda ar autosomāli recesīvu pārmantošanu dopadekarboksilāzes (DDC) gēnā. DDC gēns kodē AADC enzīmu, kas pārvērš L-3,4-dihidroksifenilalanīnu (L-DOPA) par dopamīnu. DDC gēna mutācijas izraisa AADC enzīmu aktivitātes samazināšanos vai trūkumu, kas izraisa dopamīna līmeņa pazemināšanos, un lielākās daļas pacientu ar AADC deficītu nespēju sasniegt attīstības atskaites punktus.

Eladokagēna eksuparvoveks ir gēnu terapija, kuras pamatā ir rekombinants AAV2 vektors, kas satur cilvēka DDC gēna cDNS. Pēc infūzijas lēcveida kodola laterālā daļā, zāles izraisa AADC enzīma ekspresiju un sekojošu dopamīna veidošanos, un arī līdz ar to motoro kustību funkcijas veidošanos ārstētajiem pacientiem ar AADC deficītu.

[bookmark: _Hlk45111697]Farmakodinamiskā iedarbība

L-6-[18F]-fluor-3,4-dihidroksifenilalanīna (18F-DOPA) uzņemšana centrālajā nervu sistēmā (CNS) 
18F‐DOPA uzņemšanas mērīšana lēcveida kodola laterālā daļā, izmantojot pozitronu emisijas tomogrāfijas (PET) attēldiagnostiku pēc ārstēšanas, ir objektīvs de novo dopamīna ražošanas mērījums smadzenēs un novērtē DDC gēnu transdukcijas panākumus un stabilitāti laika gaitā. Lielākajai daļai pacientu tika konstatēta ilgstoša PET-specifiska uzņemšanas palielināšanās. Palielināšanās bija acīmredzama jau pēc 6 mēnešiem, vēl vairāk palielinājās pēc 12 mēnešiem pēc ārstēšanas un saglabājās vismaz 5 gadus.

4. tabula. 	18F-DOPA uzņemšanas procentuālās izmaiņas salīdzinājumā ar sākumstāvokli pēc eladokagēna eksuparvoveka ārstēšanas (pētījumi AADC-010 un AADC-011)
	Laika punkts
	12. mēnesis (n=19)
	24. mēnesis (n=17)
	60. mēnesis (n=11)

	PET specifiskā uzņemšana
% izmaiņas no sākumstāvokļa 
	220,3
	261,39
	287,88



Klīniskā efektivitāte un drošums
Upstaza gēnu terapijas efektivitāti novērtēja 2 klīniskajos pētījumos (AADC‐ ‐010, AADC‐011). Kopā šie 2 pētījumi ietvēra 22 pacientus ar smagu AADC deficītu, kas diagnosticēts pēc samazinātas homovanilīnskābes un 5-hidroksiindoliletiķskābes, paaugstināta L-DOPA CSF līmeņa, DDC gēna mutācijas klātbūtnes abās alēlēs un AADC deficīta klīnisko simptomu klātbūtnes (tajā skaitā attīstības aizkavēšanās, hipotonija, distonija un okulogīriskā krīze (OGC)). Šie pacienti nesasniedza motoro kustību attīstības atskaites punktus sākumstāvoklī, tajā skaitā spēju sēdēt, stāvēt vai staigāt, atbilstošu smagam fenotipam. Vienas operācijas sesijas laikā pacienti tika ārstēti ar kopējo devu 1,8 × 1011 vg (N = 13) vai 2,4 × 1011 vg (N = 9). Efektivitātes un drošuma rādītāji abām devām bija līdzīgi.
Dati, kas pārsniedz 60. un 12. mēneša laika punktus attiecīgi pētījumā AADC-010 un pētījumā AADC-011, tika vākti ilgtermiņa novērošanas pētījumā AADC-1602, kā norādīts tālāk, ar datu apkopošanas beigu datumu 2023. gada 16. jūnijā.
Pētījums AADC-CU/1601 tika veikts ar ārstēšanu no vecāka ražošanas procesa. Šajā pētījumā tika iekļautas 8 pētāmās personas, un tas uzradīja līdzīgus rezultātus, ieguvumiem saglabājoties līdz 126,5 mēnešiem.

Motoro kustību funkcija
Motoro kustību atskaites punkta sasniegums tika iegūts ar Pībodija motoriskās attīstības skalas (Peabody Developmental Motor Scale, Version 2 (PDMS-2)) 2. versiju. PDMS-2 ir bērna motoro kustību attīstības novērtējums līdz 5 gadu attīstības vecumam un novērtē gan lielo, gan smalko motoro prasmju līmeni, kā arī ar punktiem, kas īpaši atspoguļo motoro kustību sasniegumus. PDMS‐2 motoro kustību prasmes vienumi tika izvēlēti, lai noteiktu pacientu skaitu, kuri ir sasnieguši vismaz šādus motoro kustību atskaites punktus (Prasmes apgūšana – 2 punkti): 1) pilnīga galvas kontrole (sēž ar atbalstu uz gurniem un notur galvu, vienlaikus pagriežot galvu, lai sekotu rotaļlietai 8 sekundes), 2) sēdēšana bez palīdzības (sēž bez atbalsta un notur līdzsvaru sēdus stāvoklī 60 sekundes), 3) stāvēšana ar atbalstu (veic vismaz 4 pārmaiņus soļus, vai nu uz vietas, vai kustībā uz priekšu, ar vērtētāja rokām ap bērna rumpi) un 4) staigāšana ar palīglīdzekli (staigā vismaz 8 pēdas ar mainīgiem soļiem, vērtētājam esot blakus pacientam un turot tikai vienu no bērna rokām).

5. tabulā ir apkopota primārā analīze, kurā tika novērtēts to pacientu skaits, kuri sasniedza galvenos motoro kustību atskaites punktus (prasmes) 24 mēnešus, 60 mēnešus un 96 mēnešus pēc gēnu terapijas. 

Ārstēšana ar eladokagēna eksuparvoveku uzrādīja motorisko kustību atskaites punktu ieguvumu, kas tika novēroti jau 3 mēnešus pēc operācijas. Galveno motoro kustību atskaites punktu sasniegšana tika turpināta vai saglabājas ilgāk par 24 mēnešiem un līdz pat 96 mēnešiem, kas atbilst 8 gadu novērošanai (2. attēls).

[bookmark: _Ref15367803][bookmark: _Ref22648327][bookmark: _Toc18587352]5. tabula. 	Pētāmo personu, kuras sasniedza jaunus PDMS-2 motoro kustību atskaites punktus (prasmes) 24. mēnesī, 60. mēnesī un 90. mēnesī, kumulatīvais skaits (pētījumi AADC-010, AADC-011 un AADC-1602; N=22)
	Motoro kustību attīstības punkts/mēnesis
	Pētāmo personu skaits (%)

	
	24. mēnesis
	60. mēnesis
	96. mēnesis

	Pilna galvas kontrole
	14 (64)
	16 (73)17 (77)
	16 (73)17 (77)

	Sēdēšana bez palīdzības
	11 (50)
	15 (68)
	16 (73)

	Stāvēšana ar atbalstu
	8 (36)
	11 (50)
	11 (50)

	Staigāšana ar palīdzību
	2 (9) 
	6 (27)7 (32)
	7 (32)9 (41)


[bookmark: _Ref124512415][bookmark: _Toc124519018][bookmark: _Toc125625007]
[image: ]2. attēls.	Pētāmo personu, kuras sasniedza motoro kustību atskaites punktus (prasmes apguve) līdz 96. mēnesim (pētījumi AADC-010, AADC-011 un AADC-1602)




PDMS-2 kopējais rezultāts
[bookmark: _Toc516586230]Klīniskajos pētījumos kopējais PDMS-2 rezultāts tika noteikts kā sekundārais mērķa kritērijs. PDMS-2 maksimālais punktu skaits bija 450–482 atkarībā no vecuma (<12 mēneši vai >12 mēneši). Visām pētāmām personām, kuras tika ārstētas ar eladokagēna eksuparvoveku, laika gaitā vidējais PDMS-2 kopējais punktu skaits palielinājās, salīdzinot ar sākumstāvokli, un daži ieguvumi tika novēroti jau pēc 3 mēnešiem (3. attēls). PDMS-2 kopējā punktu skaita izmaiņu pret sākumstāvokli mazāko kvadrātu (least square; LS) vidējais pēc 12 mēnešiem, 24 mēnešiem, 60 mēnešiem un 96 mēnešiem bija attiecīgi 77,9, 111,6, 138,2 un 144.3 punkti. Pēc 24 mēnešiem PDMS-2 kopējā punktu skaita izmaiņu pret sākumstāvokli mazāko kvadrātu (least square; LS) vidējais bija 111,2 punkti. PDMS-2 kopējā novērtējuma punktu skaita uzlabošanās, salīdzinot ar sākumstāvokli, bija jau 12 mēnešus pēc ārstēšanas (77,6 punkti) un saglabājās līdz 60 mēnešiem (139,0 punkti) un 96 mēnešiem (141,6 punkti). Pacientiem, kuri saņem eladokagēna eksuparvoveku agrā vecumā, ir ātrāka atbildes reakcija uz ārstēšanu un viņi panāk augstāku galarezultātu.
[bookmark: _Ref16494006][bookmark: _Toc18602748]3. attēls. 	PDMS-2 kopējais punktu skaits pa vizītēm – līdz 96. mēnesim (pētījumi AADC-010, AADC-011 un AADC-1602; N=22)
[image: ]

[bookmark: _Toc516586232]Klīniskajos pētījumos kā sekundārie mērķa kritēriji tika apkopoti turpmākie dati.

Kognitīvās un komunikācijas prasmes
Pētījumos AADC-010 un AADC-011 tika izmantots Bayley-III, standarta kognitīvās, valodas un motoro kustību attīstības novērtējums jaundzimušajiem un zīdaiņiem (1–42 mēnešu vecumā), lai novērtētu kognitīvo un valodas attīstību. Valodas apakšskalu veido uztveres un izpausmes komunikācija.

Laika gaitā visas pētāmās personas uzrādīja pakāpenisku un ilgstošu vidējā kognitīvā un kopējā valodas rādītāja palielināšanos, kas ir uztveres un izpausmes komunikācijas apakšskalu kombinētais punktu skaits. Vidējais neapstrādātais kopējais rādītājs kognitīvajai pakārtotajai skalai sākumstāvoklī bija 12,41 (N=22). LS vidējās kognitīvā rezultāta izmaiņas, salīdzinot ar sākumstāvokli, uzrādīja pieaugumu par 12,43 – 12. mēnesī, 16,54 – 24. mēnesī,  un 23,6 3 – 60. mēnesī un 25,0 – 96. mēnesī. Vidējais neapstrādātais valodas apakšskalas kopējais punktu skaits sākumstāvoklī bija 18,09 (N=22). Kopēja valodas punktu skaita LS vidējās izmaiņas, salīdzinot ar sākumstāvokli, uzrādīja palielināšanos par 7,96 – 12. mēnesī, 10,41 – 24. mēnesī un, 15,014,9 – 60. mēnesī un 17,8 – 96. mēnesī.

Ķermeņa masa
Astoņpadsmit no 19 pētāmajām personām (95 %) saglabāja (47 %, 9 pētāmās personas) vai palielināja (47 %, 9 pētāmās personas) savu ķermeņa masu 12 mēnešu periodā, pamatojoties uz dzimumam un vecumam specifisku augšanas tabulu.

Ļenganums (hipotonija), ekstremitāšu distonija, stimula izraisīta distonija
Pēc gēnu terapijas laika gaitā pētāmo personu procentuālais īpatsvars ar ļenganuma (hipotonijas) simptomiem samazinājās no 80,0 % sākuma stāvoklī (N=20) līdz 41,2 % 12. mēnesī (N=17). Nevienai pētāmajai personai nebija ekstremitāšu distonijas 12 mēnešus pēc ārstēšanas, salīdzinot ar 70,0 % sākumstāvoklī (N=20). 

OGC epizodes
Pēc gēnu terapijas OGC epizožu ilgums samazinājās un saglabājās laika gaitā un līdz 12 mēnešiem pēc ārstēšanas. Vidējais OGC laiks bija 11,90 stundas/nedēļā sākumstāvoklī (N=21). Šis laiks pēc ārstēšanas tika samazināts par 1,39 stundām nedēļā līdz 3. mēnesim (N=19) un par 4,82 stundām nedēļā līdz 12. mēnesim (N=6). 
	
Eladokagēna eksuparvoveka ietekmes apjoms uz AADC deficīta autonomās slimības simptomiem nav sistemātiski novērtēts.

Izņēmuma kārtā

Šīs zāles ir reģistrētas “izņēmuma kārtā”. Tas nozīmē, ka sakarā ar šīs slimības retumu nav bijis iespējams iegūt pilnīgu informāciju par šīm zālēm. Eiropas Zāļu aģentūra ik gadu pārbaudīs jauniegūto informāciju par šīm zālēm un vajadzības gadījumā atjauninās šo zāļu aprakstu.

[bookmark: _Hlk28980944]5.2.	Farmakokinētiskās īpašības

Farmakokinētiskie pētījumi ar eladokagēna eksuparvoveku nav veikti. Eladokagēna eksuparvoveks tiek ievadīts tieši smadzenēs un nav pierādīts, ka tas izplatās ārpus CNS.

Izkliede

AAV2-hAADC vīrusu vektora bioizkliede asinīs un urīnā tika mērīta pētāmajām personām, izmantojot apstiprinātu reāllaika kvantitatīvās polimerāzes ķēdes reakcijas testu. Vienai pētāmajai personai, kas tika ārstēta ar eladokagēna eksuparvoveku, 6. mēnesī urīnā tika konstatēts ļoti zems līmenis, kas ir daudz zemāks par ārstēšanas koncentrāciju.

[bookmark: _Hlk54624367]5.3.	Preklīniskie dati par drošumu

Pētījumi ar dzīvniekiem, lai novērtētu eladokagēna eksuparvoveka ietekmi uz kancerogenitāti, mutagenitāti vai fertilitātes traucējumiem nav veikti. Pētījumos ar dzīvniekiem netika novērota toksikoloģiskā ietekme uz vīriešu un sieviešu dzimuma reproduktīvajiem orgāniem.

Žurkām līdz 6 mēnešu laikā pēc abpusējas infūzijas puslodēs, kad deva bija 21 reizi lielāka nekā terapeitiskā deva cilvēkiem, netika novērota toksicitāte, nosakot vg uz smadzeņu masas vienību (g).

Pētījumos ar žurkām netika konstatēta vīrusa izplatīšanās asinīs vai sistēmiskajos audos ārpus CNS nodalījuma, izņemot CSŠ, 7. dienā, kad tas bija pozitīvs (kopijas/μg DNS) 6 mēnešu toksikoloģijas pētījumā. Pārbaudot nākamajos laika punktos (30., 90. un 180. dienā), visi paraugi bija negatīvi. 


6.	FARMACEITISKĀ INFORMĀCIJA

6.1.	Palīgvielu saraksts

Kālija hlorīds 
Nātrija hlorīds 
Kālija dihidrogēnfosfāts 
Nātrija hidrogēnfosfāts 
Poloksamērs 188
Ūdens injekcijām

6.2.	Nesaderība

Saderības pētījumu trūkuma dēļ šīs zāles nedrīkst sajaukt (lietot maisījumā) ar citām zālēm. 

[bookmark: _Hlk54624494]6.3.	Uzglabāšanas laiks

[bookmark: _Hlk27060476]Neatvērts sasaldēts flakons

5 gadi

Pēc atkausēšanas un atvēršanas

[bookmark: _Hlk43828372]Pēc atkausēšanas zāles nedrīkst atkārtoti sasaldēt.
Pilnšļirce, kas sagatavota aseptiskos apstākļos ievadīšanai operācijas vietā, ir jāizlieto nekavējoties. Ja tā netiek lietota nekavējoties, to var uzglabāt istabas temperatūrā (līdz 25 °C) un izlietot 6 stundu laikā pēc zāļu atkausēšanas.

6.4.	Īpaši uzglabāšanas nosacījumi

[bookmark: _Hlk41322145]Uzglabāt un transportēt sasaldētu ≤ –65 °C. Uzglabāt flakonu ārējā iepakojumā.
Uzglabāšanas nosacījumus pēc zāļu atkausēšanas un atvēršanas skatīt 6.3. apakšpunktā.

6.5.	Iepakojuma veids un saturs

I klases borsilikāta stikla flakons ar silikonizētu hlorbutila aizbāzni ar apvalku, kas noblīvēts ar alumīnija/plastmasas vāciņu.

Iepakojumā viens flakons.

[bookmark: _Hlk54625283][bookmark: OLE_LINK1]6.6.	Īpaši norādījumi atkritumu likvidēšanai un citi norādījumi par rīkošanos

[bookmark: _Hlk192244663]Katrs flakons ir paredzēts tikai vienreizējai lietošanai. Šīs zāles drīkst ievadīt tikai ar SmartFlow ventrikulāro kanili.

Piesardzības pasākumi pirms zāļu lietošanas vai rīkošanās ar tām

Šīs zāles satur ģenētiski modificētu vīrusu. Sagatavojot, ievadot un likvidējot eladokagēna eksuparvoveku un materiālus, kas bijuši saskarē ar šķīdumu (sausie un šķidrie atkritumi), jālieto individuālie aizsardzības līdzekļi (tajā skaitā laboratorijas apģērbs, aizsargbrilles, maska un cimdi). 

Atkausēšana slimnīcas aptiekā

· Upstaza tiek piegādāts aptiekā sasaldētā veidā, un līdz sagatavošanai lietošanai tas jāuzglabā ārējā iepakojumā temperatūrā ≤ –65 °C 
· Ar Upstaza jārīkojas aseptiski sterilos apstākļos. 
· Ļaujiet sasaldētajam Upstaza flakonam atkust istabas temperatūrā, līdz tā saturs ir pilnībā atkausēts. Uzmanīgi apgrieziet flakonu otrādi apmēram 3 reizes, NEKRATĪT. 
· Pēc sajaukšanas Upstaza jāpārbauda. Nelietot zāles, ja redzamas daļiņas, duļķainība vai krāsas izmaiņas.

Sagatavošana pirms ievadīšanas

· Pārnesiet flakonu, šļirci, adatu, šļirces vāciņu, sterilus maisiņus vai sterilus iesaiņojamos materiālus, kas atbilst slimnīcas procedūrai, lai pārvietotu un lietotu piepildīto šļirci plānotajā operāciju zālē, un ievietojiet marķētu bioloģiskās drošības skapī (Biological Safety Cabinet – BSC). Lietojiet sterilus cimdus un citus individuālos aizsardzības līdzekļus (tajā skaitā laboratorijas apģērbu, aizsargbrilles un masku) atbilstoši parastajai kārtībai BSC darbā.
· Atveriet 1 ml vai 5 ml šļirci (1 ml vai 5 ml, polipropilēna šļirce ar elastomēra virzuli bez lateksa, kas ieeļļots ar medicīniskas kvalitātes silikona eļļu) un marķējiet to kā ar zālēm pildītu šļirci atbilstoši aptiekas procedūrai un vietējiem noteikumiem. 
· Pievienojiet šļircei 18. vai 19. izmēra filtra adatu (18. vai 19. izmērs, 1,5 collas, nerūsējošais tērauds, 5 μm filtra adatas).
· Ievelciet šļircē visu Upstaza flakona tilpumu. Apgrieziet otrādi flakonu un šļirci un, ja nepieciešams, daļēji izvelciet vai pagrieziet adatu, lai pēc iespējas palielinātu zāļu izvilkšanu.
· Ievelciet šļircē gaisu, lai adata iztukšotos no zālēm. Uzmanīgi noņemiet adatu no 1 ml vai 5 ml šļirces, kas satur Upstaza. Izvadiet gaisu no šļirces, līdz nav gaisa burbuļu, un pēc tam uzlieciet šļirces vāciņu.
· Ietiniet šļirci vienā sterilā plastmasas maisā (vai vairākos maisos, pamatojoties uz standarta slimnīcas procedūru) un ievietojiet piemērotā sekundārā konteinerā (piemēram, cietā plastmasas dzesētājā) piegādei operāciju zālē istabas temperatūrā. Šļirces lietošana (t.i., šļirces pievienošana šļirces sūknim un kaniles sagatavošana) jāuzsāk 6 stundu laikā pēc zāļu atkausēšanas uzsākšanas. 

Ievadīšana operāciju zālē

· Stingri pievienojiet šļirci, kas satur Upstaza, SmartFlow ventrikulārās kanilei. 
· Ievietojiet Upstaza šļirci šļirces infūzijas sūknī, kas ir saderīgs ar 1 ml vai 5 ml šļirci. Sūknējiet Upstaza ar infūzijas sūkni ar ātrumu 0,003 ml/min, līdz adatas galā ir redzams pirmais Upstaza piliens. Apturiet un uzgaidiet, līdz esat gatavs infūzijai.

Piesardzības pasākumi zāļu likvidēšanai un nejaušas iedarbības gadījumā

· [bookmark: _Hlk28981083]Jāizvairās no nejaušas eladokagēna eksuparvoveka iedarbības, tajā skaitā saskares ar ādu, acīm un gļotādām. 
· Ja nokļūst uz ādas, skartā vieta ir rūpīgi jānomazgā ar ziepēm un ūdeni vismaz 5 minūtes. Ja nokļūst acīs, skarto zonu vismaz 5 minūtes rūpīgi jāskalo ar ūdeni. 
· Ja sadursieties ar adatu, skartā vieta rūpīgi jānomazgā ar ziepēm un ūdeni un/vai jānotīra ar dezinfekcijas līdzekli.
· Viss neizlietotais eladokagēna eksuparvoveks vai izlietotie materiāli ir jāiznīcina atbilstoši vietējām vadlīnijām par farmaceitiskiem atkritumiem. Iespējami izšļakstītie šķidrumi jānoslauka ar absorbējošu marli un dezinfekcijas līdzekli, izmantojot nātrija hipohlorīta šķīdumu, pēc tam spirtā samērcētas salvetes.
· Tiek uzskatīts, ka pēc ievadīšanas izdalīšanās risks ir zems. Ieteicams aprūpētājiem un pacientu ģimenēm 14 dienas pēc eladokagēna eksuparvoveka ievadīšanas ievērot pienācīgus piesardzības pasākumus attiecībā uz pacientu organisma šķidrumiem un atkritumiem (skatīt 4.4. apakšpunktu).


7.	REĢISTRĀCIJAS APLIECĪBAS ĪPAŠNIEKS

PTC Therapeutics International Limited 
70 Sir John Rogerson's Quay
Dublin 2
Īrija


8.	REĢISTRĀCIJAS APLIECĪBAS NUMURS(-I) 

EU/1/22/1653/001


9.	PIRMĀS REĢISTRĀCIJAS/PĀRREĢISTRĀCIJAS DATUMS

Reģistrācijas datums: 2022. gada 18. jūlijs


10.	TEKSTA PĀRSKATĪŠANAS DATUMS



Sīkāka informācija par šīm zālēm ir pieejama Eiropas Zāļu aģentūras tīmekļa vietnē http://www.ema.europa.eu.

























II PIELIKUMS

A.	BIOLOĢISKI AKTĪVĀS VIELAS RAŽOTĀJS(-I) UN RAŽOTĀJS(-I), KAS ATBILD PAR SĒRIJAS IZLAIDI

B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

C.	CITI REĢISTRĀCIJAS NOSACĪJUMI UN PRASĪBAS

D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU

E.	ĪPAŠAS SAISTĪBAS, LAI VEIKTU PĒCREĢISTRĀCIJAS PASĀKUMUS ZĀLĒM, KAS REĢISTRĒTAS „IZŅĒMUMA KĀRTĀ”
A. 
BIOLOĢISKI AKTĪVĀS VIELAS RAŽOTĀJS UN RAŽOTĀJS, KAS ATBILD PAR SĒRIJAS IZLAIDI

Bioloģiski aktīvās vielas ražotāja nosaukums un adrese

MassBiologics South Coast
1240 Innovation Way
Fall River
MA 02720
Amerikas Savienotās Valstis

Ražotāja, kas atbild par sērijas izlaidi, nosaukums un adrese

Almac Pharma Services (Ireland) Limited 
Finnabair Industrial Estate
Dundalk, Co. Louth, A91 P9KD
Īrija


B. IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

Zāles ar parakstīšanas ierobežojumiem (skatīt I pielikumu: zāļu apraksts, 4.2. apakšpunkts).


C. CITI REĢISTRĀCIJAS NOSACĪJUMI UN PRASĪBAS

· Periodiski atjaunojamais drošuma ziņojums (PSUR)

Šo zāļu periodiski atjaunojamo drošuma ziņojumu iesniegšanas prasības ir norādītas Eiropas Savienības atsauces datumu un periodisko ziņojumu iesniegšanas biežuma sarakstā (EURD sarakstā), kas sagatavots saskaņā ar Direktīvas 2001/83/EK 107.c panta 7. punktu, un visos turpmākajos saraksta atjauninājumos, kas publicēti Eiropas Zāļu aģentūras tīmekļa vietnē.

Reģistrācijas apliecības īpašniekam jāiesniedz šo zāļu pirmais periodiski atjaunojamais drošuma ziņojums 6 mēnešu laikā pēc reģistrācijas apliecības piešķiršanas.


D. NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU

· Riska pārvaldības plāns (RPP)

Reģistrācijas apliecības īpašniekam jāveic nepieciešamās farmakovigilances darbības un pasākumi, kas sīkāk aprakstīti reģistrācijas pieteikuma 1.8.2. modulī iekļautajā apstiprinātajā RPP un visos turpmākajos atjauninātajos apstiprinātajos RPP.

Atjaunināts RPP jāiesniedz: 
· pēc Eiropas Zāļu aģentūras pieprasījuma;
· ja ieviesti grozījumi riska pārvaldības sistēmā, jo īpaši gadījumos, kad saņemta jauna informācija, kas var būtiski ietekmēt ieguvumu/riska profilu, vai nozīmīgu (farmakovigilances vai riska mazināšanas) rezultātu sasniegšanas gadījumā.

· Papildu riska mazināšanas pasākumi

Pirms Upstaza laišanas tirgū katrā dalībvalstī RAĪ jāvienojas ar valsts kompetento institūciju par izglītojošā materiāla saturu (t.i., Ķirurģisko rokasgrāmatu un Aptiekas rokasgrāmatu) un formātu, tajā skaitā saziņas līdzekļiem, izplatīšanas veidiem, kā arī jebkādiem citiem programmas aspektiem. 

RAĪ jānodrošina, lai Upstaza tiktu izplatīts atlasītos ārstniecības centros, kas veic zāļu ievadīšanu, kur kvalificēti darbinieki saņems izglītojošus materiālus, tajā skaitā Upstaza Kirurģisko rokasgrāmatu un Aptieku rokasgrāmatu.

Ārstniecības centri tiks atlasīti, pamatojoties uz šādiem kritērijiem: 
· neiroķirurga klātbūtne vai piesaistīšana, kuram ir pieredze stereotaktiskā neiroķirurģijā, un kurš spēj ievadīt Upstaza; 
· klīniskas aptiekas esamība, kurā var rīkoties un sagatavot ar adenosaistīto vīrusu vektoru saturošas gēnu terapijas zāles;
· īpaši zemas temperatūras saldētavas (≤ –65 °C), kas pieejamas ārstniecības centra aptiekā ārstniecības līdzekļu uzglabāšanai. 

Jānodrošina arī apmācība un norādījumi par drošu rīkošanos un saskarē bijušo materiālu iznīcināšanu 14 dienas pēc zāļu ievadīšanas kopā ar informāciju par izslēgšanu no asins, orgānu, audu un šūnu ziedošanas transplantācijai pēc Upstaza ievadīšanas.

Kvalificētais personāls (t.i., neirologi, neiroķirurgi un farmaceiti) ārstniecības centros ir jānodrošina ar izglītojošiem materiāliem, tajā skaitā: 
· apstiprinātu zāļu aprakstu;
· ķirurģiskās apmācības materiālu par Upstaza ievadīšanu, tajā skaitā nepieciešamā aprīkojuma un materiālu un procedūru aprakstu, kas nepieciešams, lai veiktu Upstaza stereotaktisko ievadīšanu. Upstaza Ķirurģiskās rokasgrāmatas mērķis ir nodrošināt pareizu zāļu lietošanu, lai mazinātu riskus, kas saistīti ar ievadīšanas procedūru, tajā skaitā cerebrospinālā šķidruma noplūdi;
· aptiekas apmācības materiālu, tajā skaitā informāciju par Upstaza saņemšanu, uzglabāšanu, izsniegšanu, sagatavošanu, atdošanu atpakaļ un/vai iznīcināšanu un zāļu uzskaiti.

Pirms procedūras plānošanas, PTC terapijas speciālists kopā ar farmaceitu pārskatīs Upstaza Ķirurģisko rokasgrāmatu kopā ar neiroķirurgu un Aptiekas rokasgrāmatu kopā ar farmaceitu. 

Pacientiem un viņu aprūpētājiem jānodrošina turpmāk norādītie materiāli, tajā skaitā: 
· lietošanas instrukcija, kurai jābūt pieejamai arī citos formātos (tajā skaitā lielā drukā un audio failā); 
· pacienta brīdinājuma kartīte, lai:
· uzsvērtu piesardzības pasākumus izplatīšanas riska samazināšanai; 
· uzsvērtu novērošanas vizīšu un blakusparādību ziņošanas pacienta ārstam nozīmīgumu; 
· informēttu veselības aprūpes speciālistus, ka pacients ir saņēmis gēnu terapiju un ir svarīgi ziņot par nevēlamām blakusparādībām; 
· sniegtu kontaktinformāciju ziņošanai par nevēlamām blakusparādībām. 


E. ĪPAŠAS SAISTĪBAS, LAI VEIKTU PĒCREĢISTRĀCIJAS PASĀKUMUS ZĀLĒM, KAS REĢISTRĒTAS „IZŅĒMUMA KĀRTĀ”

Tā kā šī ir reģistrācija „izņēmuma kārtā” un saskaņā ar EK Regulas Nr. 726/2004 14. panta 8. punktu, RAĪ noteiktajā laika posmā jāveic šādi pasākumi:

	[bookmark: _Hlk54962190]Apraksts
	Izpildes termiņš

	Pētījums AADC-1602 (klīnisko pētījumu novērošana)
Lai sīkāk raksturotu Upstaza ilgtermiņa efektivitāti un drošumu pacientiem ar aromātiskās L-aminoskābju dekarboksilāzes (AADC) deficītu un smagu fenotipu, reģistrācijas apliecības īpašniekam jāiesniedz pētījuma AADC-1602 rezultāti, kas ir klīniskajos pētījumos AADC-CU/1601, AADC-010 un AADC-011 iekļautās pacientu populācijas 10 gadu novērošanas perioda rezultāti.
	Ikgadējais iesniegums katrā ikgadējā pārreģistrācijā

Galīgais ziņojums: 2032. gada decembris

	Pētījums PTC-AADC-MA-406 (uz reģistru balstīts pētījums) 
Lai sīkāk raksturotu Upstaza ilgtermiņa efektivitāti un drošumu pacientiem ar aromātiskās L-aminoskābju dekarboksilāzes (AADC) deficītu un smagu fenotipu, reģistrācijas apliecības īpašniekam jāveic un jāiesniedz pētījuma PTC-AADC-MA-406 rezultāti, kas ir novērošanas, daudzcentru un garengriezuma pētījums pacientiem, kuri visā pasaulē ārstēti ar komerciālajām zālēm, pamatojoties uz datiem no reģistra saskaņā ar saskaņotu protokolu.
	Ikgadējais iesniegums katrā ikgadējā pārreģistrācijā





























III PIELIKUMS

MARĶĒJUMA TEKSTS UN LIETOŠANAS INSTRUKCIJA

























A. MARĶĒJUMA TEKSTS


INFORMĀCIJA, KAS JĀNORĀDA UZ ĀRĒJĀ IEPAKOJUMA

KASTĪTE


1.	ZĀĻU NOSAUKUMS

Upstaza 2,8 × 1011 vektora genomi/0,5 ml šķīdums infūzijām
eladocagene exuparvovec


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

[bookmark: _Hlk13842179]Katrs 0,5 ml šķīduma satur 2,8 × 1011 eladokagēna eksuparvoveka vektora genomu


3.	PALĪGVIELU SARAKSTS

Palīgvielas: kālija hlorīds, nātrija hlorīds, kālija dihidrogēnfosfāts, nātrija hidrogēnfosfāts, poloksamērs 188, ūdens injekcijām. Papildu informāciju skatīt lietošanas instrukcijā.


4.	ZĀĻU FORMA UN SATURS

Šķīdums infūzijām
1 flakons 


5.	LIETOŠANAS UN IEVADĪŠANAS VEIDS(-I)

Vienreizējai ievadīšanai ar bilaterālu intraputaminālu infūziju, veicot punkciju lēcveida kodola laterālā daļā, divās vietās katrā lēcveida kodola laterālā daļā.
[bookmark: _Hlk13841885]Pirms lietošanas izlasiet lietošanas instrukciju.
Intraputaminālai lietošanai.


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ



7.	CITI ĪPAŠI BRĪDINĀJUMI, JA NEPIECIEŠAMS

[bookmark: _Hlk13842076]Tikai vienreizējai lietošanai.


8.	DERĪGUMA TERMIŅŠ

Derīgs līdz: 


9.	ĪPAŠI UZGLABĀŠANAS NOSACĪJUMI

Uzglabāt un transportēt sasaldētu ≤ -65 °C.
[bookmark: _Hlk62116423]Uzglabāt flakonu ārējā iepakojumā.
[bookmark: _Hlk13842043]Pēc atkausēšanas flakonu izlietot 6 stundu laikā. Nesasaldēt atkārtoti.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS

[bookmark: _Hlk13842013]Izmetiet neizlietotās zāles.
Šīs zāles satur ģenētiski modificētu vīrusu.
Iznīciniet saskaņā ar vietējiem norādījumiem par farmaceitiskajiem atkritumiem.


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

PTC Therapeutics International Limited 
70 Sir John Rogerson's Quay
Dublin 2
Īrija


12.	REĢISTRĀCIJAS APLIECĪBAS NUMURS(-I) 

[bookmark: _Hlk13841969]EU/1/22/1653/001 


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Pamatojums Braila raksta nepiemērošanai ir apstiprināts.


17.	UNIKĀLS IDENTIFIKATORS — 2D SVĪTRKODS

2D svītrkods, kurā iekļauts unikāls identifikators.


18.	UNIKĀLS IDENTIFIKATORS — DATI, KURUS VAR NOLASĪT PERSONA

PC 
SN 
NN 


MINIMĀLĀ INFORMĀCIJA, KAS JĀNORĀDA UZ MAZA IZMĒRA TIEŠĀ IEPAKOJUMA

FLAKONS


1.	ZĀĻU NOSAUKUMS UN IEVADĪŠANAS VEIDS(-I)

Upstaza 2,8 × 1011 vg/0,5 ml šķīdums infūzijām
eladocagene exuparvovec
Intraputaminālai lietošanai


2.	LIETOŠANAS VEIDS


3.	DERĪGUMA TERMIŅŠ

EXP


4.	SĒRIJAS NUMURS

Lot


5.	SATURA SVARS, TILPUMS VAI VIENĪBU DAUDZUMS

0,5 ml 


6.	CITA




























B. LIETOŠANAS INSTRUKCIJA
[bookmark: _Hlk63076202]
Lietošanas instrukcija: Informācija pacientam

Upstaza 2,8 × 1011 vektora genomi/0,5 ml šķīdums infūzijām
Eladocagene exuparvovec

[image: BT_1000x858px]Šīm zālēm tiek piemērota papildu uzraudzība. Tādējādi būs iespējams ātri identificēt jaunāko informāciju par šo zāļu drošumu. Jūs varat palīdzēt, ziņojot par jebkādām novērotajām blakusparādībām Jums vai Jūsu bērnam. Par to, kā ziņot par blakusparādībām, skatīt 4. punkta beigās.

Pirms zāļu lietošanas Jums vai Jūsu bērnam uzmanīgi izlasiet visu instrukciju, jo tā satur Jums svarīgu informāciju.
· Saglabājiet šo instrukciju! Iespējams, ka vēlāk to vajadzēs pārlasīt. 
· Ja Jums rodas jebkādi jautājumi, vaicājiet ārstam vai medmāsai.
· Ja Jums vai Jūsu bērnam rodas jebkādas blakusparādības, konsultējieties ar ārstu vai medmāsu. Tas attiecas arī uz iespējamajām blakusparādībām, kas nav minētas šajā instrukcijā. Skatīt 4. punktu.

Šajā instrukcijā varat uzzināt

1.	Kas ir Upstaza un kādam nolūkam tās lieto 
2.	Kas Jums jāzina pirms Upstaza lietošanas Jums vai Jūsu bērnam 
3.	Kā Upstaza lieto Jums vai Jūsu bērnam 
4.	Iespējamās blakusparādības 
5.	Kā uzglabāt Upstaza 
6.	Iepakojuma saturs un cita informācija


1.	Kas ir Upstaza un kādam nolūkam tās lieto

Kas ir Upstaza
Upstaza ir gēnu terapijas zāles, kas satur aktīvo vielu eladokagēna eksuparvoveku.

Kādam nolūkam Upstaza lieto
Upstaza lieto, lai ārstētu 18 mēnešus vecus un vecākus pacientus, kuriem ir olbaltumvielas, ko sauc par aromātisko L‑aminoskābju dekarboksilāzi (AADC), deficīts. Šī olbaltumviela ir būtiska, lai veidotu vielas, kas nepieciešamas organisma nervu sistēmas  pareizai darbībai. 

AADC deficīts ir iedzimts stāvoklis, ko izraisa gēna mutācija (izmaiņas), kas kontrolē AADC producēšanu (saukta arī par dopa dekarboksilāzes vai DDC gēnu). Šis stāvoklis traucē bērna nervu sistēmas attīstību, kas nozīmē, ka daudzas ķermeņa funkcijas bērnībā neattīstās pareizi, tajā skaitā kustības, ēšana, elpošana, runa un garīgās spējas.

Kā Upstaza darbojas
Upstaza aktīvā viela eladokagēna eksuparvoveks ir vīrusa veids, ko sauc par adenoasociētu vīrusu, un kas ir modificēts, lai iekļautu DDC gēna kopiju, kas darbojas pareizi. Upstaza ievada ar infūziju (pilienu) smadzeņu apvidū, ko sauc par lēcveida kodola laterālo daļu, kur notiek AADC veidošanās. Adenoasociētais vīruss ļauj DDC gēnam iekļūt smadzeņu šūnās. Šādā veidā Upstaza piešķir šūnām spēju ražot AADC, lai organisms pēc tam varētu veidot nervu sistēmas vajadzībām nepieciešamās vielas. 

Adenoasociētais vīruss, ko lieto gēna ievadīšanai, neizraisa slimības cilvēkiem. 


2.	Kas Jums jāzina pirms Upstaza lietošanas Jums vai Jūsu bērnam 

Jums vai Jūsu bērnam nelietos Upstaza:
-	ja Jums vai Jūsu bērnam ir alerģija pret eladokagēna eksuparvoveku vai kādu citu (6. punktā minēto) šo zāļu sastāvdaļu. 

[bookmark: _Hlk48811383]Brīdinājumi un piesardzība lietošanā 
· 1 mēnesi pēc ārstēšanas ar Upstaza var rasties vai pasliktināties vieglas vai vidēji smagas nekontrolējamas saraustītas kustības (ko sauc arī par diskinēziju) vai miega traucējumi (bezmiegs), kas var ilgt vairākus mēnešus pēc ārstēšanas ar Upstaza. Ārsts izlems, vai Jums vai Jūsu bērnam šis ietekmes ārstēšanai nepieciešama ārstēšana. 
· Ārsts uzraudzīs, vai Jums vai Jūsu bērnam nerodas Upstaza terapijas komplikācijas, piemēram, smadzenes aptverošā šķidruma noplūde, meningīts vai encefalīts. 
· Nākamajās dienās pēc operācijas ārsts uzraudzīs Jūs vai Jūsu bērnu, vai nerods iespējamās sekundārās komplikācijas no operācijas, slimības un vispārējās anestēzijas. Daži slimības simptomi šajā laikā var pastiprināties.
· Daži specifiski AADC deficīta simptomi var saglabāties pēc ārstēšanas, šādu simptomu piemēri var ietvert ietekmi uz garastāvokli, svīšanu un ķermeņa temperatūru.
· Pēc ārstēšanas dažas zāles var iekļūt Jūsu vai Jūsu bērna organisma šķidrumos (piem., asarās, asinīs, deguna sekrētā un cerebrospinālā šķidrumā); to sauc par izdalīšanos. Jums vai Jūsu bērnam un bērna aprūpētājam (īpaši tad, ja ir iestājusies grūtniecība, baro bērnu ar krūti vai ja ir nomākta imūnā sistēma) ir jālieto cimdi un jāievieto noslēgtos maisos visi lietotie pārsēji un cits izlietotais materiāls ar asarām un izdalījumiem no deguna. Šie piesardzības pasākumi jāievēro 14 dienas. 
· Jūs un Jūsu bērns nedrīkstat nodot asinis, ziedot orgānus, audus un šūnas transplantācijai pēc ārstēšanas ar Upstaza. Tas ir tāpēc, ka Upstaza ir gēnu terapijas produkts. 

Bērni un pusaudži
Upstaza lietošana bērniem līdz 18 mēnešu vecumam nav pētīta. Ir pieejami ierobežoti dati par lietošanu bērniem, kuri vecāki par 12 gadiem.

Citas zāles un Upstaza
Pastāstiet ārstam, ja Jūs vai Jūsu bērns lietojat, pēdējā laikā esat lietojuši vai varētu lietot citas zāles.

Ārsts apstiprinās, vai Jūs vai Jūsu bērns varat saņemt vakcinācijas kā parasti, vai arī ir nepieciešama grafika pielāgošana.

Grūtniecība, barošana ar krūti un fertilitāte

Šo zāļu ietekme uz grūtniecību un nedzimušo bērnu nav zināma. 
 
Upstaza lietošana sievietēm, kuras baro bērnu ar krūti, nav pētīta. 

Nav informācijas par Upstaza ietekmi uz vīriešu un sieviešu fertilitāti.

Upstaza satur nātriju un kāliju
Šīs zāles satur mazāk par 1 mmol nātrija (23 mg) katrā devā, — būtībā tās ir “nātriju nesaturošas”.

Šīs zāles satur kāliju mazāk par 1 mmol (39 mg) katrā devā, — būtībā tās ir “kāliju nesaturošas”.


3.	Kā Jums vai Jūsu bērnam lietos Upstaza

· Upstaza Jums vai Jūsu bērnam operāciju zālē ievadīs neiroķirurgi, kuriem ir pieredze galvas smadzeņu ķirurģijā. 
· Upstaza ievada anestēzijā. Neiroķirurgs pārrunās ar Jums par anestēziju un to, kā tā tiks veikta. 
· Pirms Upstaza lietošanas neiroķirurgs izveidos divas mazas atveres Jūsu vai Jūsu bērna galvaskausā, pa vienai katrā pusē.
· Pēc tam Upstaza caur atverēm tiks ievadīts četrās Jūsu vai Jūsu bērna smadzeņu vietās, zonā, ko sauc par lēcveida kodola laterālo daļu.
· Pēc infūzijas abas atveres tiks aizvērtas, un Jums vai Jūsu bērnam veiks smadzeņu skenēšanu.
· Jums vai Jūsu bērnam būs jāpaliek slimnīcā vai tās tuvumā dažas dienas, lai neiroķirurgs uzraudzītu atveseļošanos un pārbaudītu, vai nav blakusparādības no operācijas vai anestēzijas.
· Ārsts apskatīs Jūs vai Jūsu bērnu slimnīcā divas reizes, apmēram 1 nedēļu pēc operācijas un pēc tam 3 nedēļas pēc operācijas, lai turpinātu novērot atveseļošanos un pārbaudītu, vai nav kādas operācijas un ārstēšanas blakusparādības.

Ja Jūs vai Jūsu bērns saņemat vairāk Upstaza, nekā vajadzētu
Tā kā šīs zāles Jums vai  Jūsu bērnam ievada ārsts, maz ticams, ka Jums vai Jūsu bērnam pārdozēs zāles. Ja tā notiks, ārsts pēc nepieciešamības ārstēs simptomus. 

Ja Jums ir kādi jautājumi par šo zāļu lietošanu, jautājiet bērna ārstam vai medmāsai.


4.	Iespējamās blakusparādības

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Lietojot Upstaza, var rasties šādas blakusparādības.

Ļoti bieži (var skart vairāk nekā 1 no 10 cilvēkiem):
· bezmiegs (grūtības aizmigt);
· diskinēzija (nekontrolējamas saraustītas kustības).

Bieži (var skart līdz 1 no 10 cilvēkiem):
· barošanas grūtības;
· aizkaitināmība;
· pastiprināta siekalu izdale.

Ievadot Upstaza operācijas laikā, var rasties šādas blakusparādības.

Ļoti bieži (var skart vairāk nekā 1 no 10 cilvēkiem):
· mazs eritrocītu skaits (anēmija);
· [bookmark: _Hlk80365855]smadzenes aptverošā šķidruma (sauktu par cerebrospinālo šķidrumu) noplūde (iespējamie simptomi ietver galvassāpes, sliktu dūšu un vemšanu, sāpes kaklā vai stīvumu, dzirdes izmaiņas, disbalansa sajūtu, reiboni vai vertigo).

2 nedēļu laikā pēc operācijas, kurā ievadīta Upstaza, var rasties šādas blakusparādības anestēzijas vai pēcoperācijas ietekmes dēļ:

Ļoti bieži (var skart vairāk nekā 1 no 10 cilvēkiem):
· pneimonija;
· zems kālija līmenis asinīs; 
· aizkaitināmība;
· hipotensija (zems asinsspiediens);
· kuņģa un zarnu trakta asiņošana, caureja;
· izgulējumi;
· drudzis;
· patoloģiski elpošanas trokšņi.

Bieži (var skart līdz 1 no 10 cilvēkiem):
· gastroenterīts;
· diskinēzija (nekontrolējamas saraustītas kustības);
· cianoze (zilgana ādas krāsa, ko izraisa skābekļa trūkums asinīs);
· hipovolēmiskais šoks (smags asins vai organisma šķidrumu zudums);
· elpošanas mazspēja;
· čūlas mutes dobumā;
· autiņbiksīšu radīti izsitumi, izsitumi;
· hipotermija (zema ķermeņa temperatūra);
· zoba ekstrakcija.

Ziņošana par blakusparādībām
Ja Jums vai Jūsu bērnam rodas jebkādas blakusparādības, konsultējieties ar ārstu vai medmāsu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.


5.	Kā uzglabāt Upstaza

Tālāk esošā informācija paredzēta tikai ārstiem.

Upstaza tiks uzglabātas slimnīcā. Tās jāuzglabā un jāpārvadā sasaldētas ≤ –65 °C temperatūrā. Pirms lietošanas zāles tiek atkausētas, un pēc atkausēšanas tās ir jāizlieto 6 stundu laikā. Tās nedrīkst atkārtoti sasaldēt.
Nelietot šīs zāles pēc derīguma termiņa beigām, kas norādīts uz iepakojuma marķējuma pēc EXP.


6.	Iepakojuma saturs un cita informācija

Ko Upstaza satur 
· Aktīvā viela ir eladokagēna eksuparvoveks. Katri 0,5 ml šķīduma satur 2,8 × 1011 eladokagēna eksuparvoveka vektora genomu.

Citas sastāvdaļas ir kālija hlorīds, nātrija hlorīds, kālija dihidrogēnfosfāts, nātrija hidrogēnfosfāts, poloksamērs 188, ūdens injekcijām (skatīt 2. punktu “Upstaza satur nātriju un kāliju”).

Upstaza ārējais izskats un iepakojums

Upstaza ir dzidrs līdz nedaudz necaurspīdīgs, bezkrāsains līdz bālgans šķīdums infūzijām, kas tiek piegādāts caurspīdīgā stikla flakonā.

Katra kastīte satur 1 flakonu.

Reģistrācijas apliecības īpašnieks 
PTC Therapeutics International Limited 
70 Sir John Rogerson's Quay
Dublin 2
Īrija

Ražotājs
Almac Pharma Services (Ireland) Limited 
Finnabair Industrial Estate
Dundalk, Co. Louth, A91 P9KD
Īrija

Lai saņemtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:

	AT, BE, BG, CY, CZ, DK, DE, EE, EL, ES, HR, HU, IE, IS, IT, LT, LU, LV, MT, NL, NO, PL, PT, RO, SI, SK, FI, SE
PTC Therapeutics International Ltd. (Īrija)
+353 (0)1 447 5165
medinfo@ptcbio.com
	FR
PTC Therapeutics France
Tel: +33(0)1 76 70 10 01
medinfo@ptcbio.com





Šī lietošanas instrukcija pēdējo reizi pārskatīta.

Šīs zāles ir reģistrētas „izņēmuma kārtā”. Tas nozīmē, ka sakarā ar šīs slimības retumu nav bijis iespējams iegūt pilnīgu informāciju par šīm zālēm.
Eiropas Zāļu aģentūra ik gadu pārbaudīs visu jauniegūto informāciju par šīm zālēm un vajadzības gadījumā atjauninās šo lietošanas instrukciju.

Citi informācijas avoti
Sīkāka informācija par šīm zālēm ir pieejama Eiropas Zāļu aģentūras tīmekļa vietnē: http://www.ema.europa.eu. 

------------------------------------------------------------------------------------------------------------------------

Tālāk sniegtā informācija paredzēta tikai veselības aprūpes speciālistiem:

Norādījumi par zāļu sagatavošanu, pasākumiem nejaušas lietošanas gadījumā un likvidēšanu

Katrs flakons ir paredzēts tikai vienreizējai lietošanai. Šīs zāles drīkst ievadīt tikai ar SmartFlow ventrikulāro kanili.

Piesardzības pasākumi pirms zāļu lietošanas vai rīkošanās ar tām

Šīs zāles satur ģenētiski modificētu vīrusu. Gatavojot, ievadot un likvidējot eladokagēna eksuparvoveku un materiālus, kas bijuši saskarē ar šķīdumu (sausie un šķidrie atkritumi), jālieto individuālie aizsardzības līdzekļi (tajā skaitā laboratorijas apģērbs, aizsargbrilles, maska un cimdi).

Atkausēšana slimnīcas aptiekā

· Upstaza tiek piegādāts aptiekā sasaldētā veidā, un līdz sagatavošanai lietošanai tas jāuzglabā ārējā iepakojumā temperatūrā ≤ –65 °C 
· Ar Upstaza jārīkojas aseptiski sterilos apstākļos. 
· Ļaujiet sasaldētajam Upstaza flakonam atkust istabas temperatūrā, līdz tā saturs ir pilnībā atkausēts. Uzmanīgi apgrieziet flakonu otrādi apmēram 3 reizes, NEKRATĪT. 
· Pēc sajaukšanas Upstaza jāpārbauda. Nelietot zāles, ja redzamas daļiņas, duļķainība vai krāsas izmaiņas.

Sagatavošana pirms ievadīšanas

· Pārnesiet flakonu, šļirci, adatu, šļirces vāciņu, sterilus maisiņus vai sterilus iepakojumus, kas atbilst slimnīcas procedūrai, lai pārvietotu un lietotu piepildīto šļirci plānotajā operāciju zālē, un ievietojiet marķētu bioloģiskās drošības skapī (Biological Safety Cabinet – BSC). Lietot sterilus cimdus un citus individuālos aizsardzības līdzekļus (tajā skaitā laboratorijas apģērbu, aizsargbrilles un masku) atbilstoši parastajai kārtībai BSC darbā.
· Atveriet 1 ml vai 5 ml šļirci (1 ml vai 5 ml, polipropilēna šļirce ar elastomēra virzuli bez lateksa, kas ieeļļots ar medicīniskas kvalitātes silikona eļļu) un marķējiet to kā ar zālēm pildītu šļirci atbilstoši aptiekas procedūrai un vietējiem noteikumiem. 
· Pievienojiet šļirci 18. vai 19. izmēra filtra adatu (18. vai 19. izmērs, 1,5 collas, nerūsējošais tērauds, 5 μm filtra adatas).
· Ievelciet šļircē visu Upstaza flakona tilpumu. Apgrieziet otrādi flakonu un šļirci un, ja nepieciešams, daļēji izvelciet vai pagrieziet adatu, lai pēc iespējas palielinātu zāļu izvilkšanu.
· Ievelciet šļircē gaisu, lai adata iztukšotos no zālēm. Uzmanīgi noņemiet adatu no 1 ml vai 5 ml šļirces, kas satur Upstaza. Izvadiet gaisu no šļirces, līdz nav gaisa burbuļu, un pēc tam uzskrūvējiet šļirces vāciņu.
· Ietiniet šļirci vienā sterilā plastmasas maisiņā (vai vairākos maisos, pamatojoties uz standarta slimnīcas procedūru) un ievietojiet piemērotā sekundārā konteinerā (piemēram, cietā plastmasas dzesētājā) piegādei operāciju zālē istabas temperatūrā. Šļirces lietošana (t.i., šļirces pievienošana šļirces sūknim un kaniles sagatavošana) jāuzsāk 6 stundu laikā pēc izstrādājuma atkausēšanas uzsākšanas. 

Ievadīšana operāciju zālē

· Stingri pievienojiet šļirci, kas satur Upstaza, SmartFlow ventrikulārās kanilei. 
· Ievietojiet Upstaza šļirci šļirces infūzijas sūknī, kas ir saderīgs ar 1 ml vai 5 ml šļirci. Sūknējiet Upstaza ar infūzijas sūkni ar ātrumu 0,003 ml/min, līdz adatas galā ir redzams pirmais Upstaza piliens. Apturiet un uzgaidiet, līdz esat gatavs infūzijai.

Piesardzības pasākumi zāļu likvidēšanai un nejaušai iedarbības gadījumā

· Jāizvairās no nejaušas eladokagēna eksuparvoveka iedarbības, tajā skaitā saskares ar ādu, acīm un gļotādām. 
· Ja nokļūst uz ādas, skartā vieta ir rūpīgi jānomazgā ar ziepēm un ūdeni vismaz 5 minūtes. Ja nokļūst acīs, skarto zonu vismaz 5 minūtes rūpīgi jāskalo ar ūdeni. 
· Ja sadursieties ar adatu, skartā vieta rūpīgi jānomazgā ar ziepēm un ūdeni un/vai jānotīra ar dezinfekcijas līdzekli.
· Viss neizlietotais eladokagēna eksuparvoveks vai izlietotie materiāli jāiznīcina atbilstoši vietējām vadlīnijām par farmaceitiskiem atkritumiem. Iespējami izšļakstītie šķidrumi jānoslauka ar absorbējošu marli un dezinfekcijas līdzekli, izmantojot nātrija hipohlorīta šķīdumu, pēc tam spirtā samērcētas salvetes.
· Tiek uzskatīts, ka pēc ievadīšanas izdalīšanās risks ir zems. Ieteicams aprūpētājiem un pacientu ģimenēm 14 dienas pēc eladokagēna eksuparvoveka ievadīšanas ievērot pienācīgus piesardzības pasākumus attiecībā uz pacientu organisma šķidrumiem un atkritumiem (skatīt Zāļu apraksta 4.4. apakšpunktu).

Devas

Ārstēšana jāveic centrā, kas specializējas stereotaktiskajā neiroķirurģijā, pie kvalificēta neiroķirurga kontrolētos aseptiskos apstākļos.

Pacienti saņems kopējo 1,8 × 1011 vg devu, kas tiks ievadīta kā četras 0,08 ml (0,45 × 1011 vg) infūzijas (divas katrā lēcveida kodola laterālā daļā).
Devas ir vienādas visai populācijai, uz kuru attiecas šī indikācija.

Lietošanas veids

Intraputaminālai lietošanai.

Upstaza ievadīšana var izraisīt cerebrospinālā šķidruma noplūdi pēc operācijas. Pacienti, kuriem tiek ārstēti ar Upstaza, pēc tā ievadīšanas rūpīgi jānovēro.

Neiroķirurģiska ievadīšana
Upstaza ir vienreizējas lietošanas flakons, kas tiek ievadīts ar bilaterālu intraputaminālu infūziju vienā ķirurģiskā sesijā divās vietās katrā lēcveida kodola laterālā daļā. Tiek ievadītas četras vienāda tilpuma atsevišķas infūzijas labajā priekšējā lēcveida kodola laterālā daļā, labajā aizmugurējā lēcveida kodola laterālā daļā, kreisajā priekšējā lēcveida kodola laterālā daļā, kreisajā aizmugurējā lēcveida kodola laterālā daļā.

Lai ievadītu Upstaza, izpildiet tālāk norādītās darbības.
· Mērķa infūzijas vietas tiek noteiktas saskaņā ar standarta stereotaktiskās neiroķirurģijas praksi. Upstaza ievada bilaterālas infūzijas veidā (2 infūzijas katrā lēcveida kodola laterālā daļā) ar intrakraniālu kanili. Katras trajektorijas četri galamērķi ir jādefinē kā 2 mm dorsāli pret (virs) priekšējiem un aizmugurējiem mērķa punktiem vidushorizontālajā plaknē (1. attēls).

1. attēls	Četri mērķa punkti infūzijas vietām
[image: ][image: ]

· Kad stereotaktiskā reģistrācija ir pabeigta, uz galvaskausa ir jāatzīmē ieejas punkts. Jāveic ķirurģiska piekļuve caur galvaskausa kaulu un smadzeņu apvalku. 

· Infūzijas kanili ievieto pie atzīmētā lēcveida kodola laterālās daļas punkta, izmantojot stereotaktiskus rīkus, pamatojoties uz plānotajiem trajektorijas datiem. Jāatzīmē, ka infūzijas kanili ievieto, un infūziju veic atsevišķi katrai lēcveida kodola laterālai daļai. 

· Upstaza infūzija notiek ar 0,003 ml/min ātrumu katrā no 2 mērķa punktiem katrā lēcveida kodola laterālā daļā; katrā lēcveida kodola laterālās daļas vietā ievada 0,08 ml Upstaza, rezultātā veicot 4 infūzijas ar kopējo tilpumu 0,320 ml (vai 1,8 × 1011 vg).

· Sākot ar pirmo mērķa vietu, kanile tiek ievietota caur trepanācijas atveri lēcveida kodola laterālās daļas vietās un tad lēnām izvilkta, izkliedējot 0,08 ml Upstaza, izmantojot plānoto trajektoriju, lai optimizētu izkliedēšanu lēcveida kodola laterālā daļā.

· Pēc pirmās infūzijas kanile tiek izvilkta un pēc tam ievietota atpakaļ nākamajā mērķa punktā, atkārtojot to pašu procedūru pārējiem 3 mērķa punktiem (katras lēcveida kodola laterālās daļas priekšpusē un aizmugurē).

· Pēc standarta neiroķirurģijas slēgšanas procedūrām pacientam veic pēcoperācijas smadzeņu attēldiagnostiku (magnētiskās rezonanses izmeklējumu (MRA) vai datortomogrāfiju (DT)), lai pārliecinātos, ka nav komplikāciju (t.i., asiņošanas).

· Pacientam jāatrodas slimnīcas tuvumā, kur procedūra tika veikta, vismaz 48 stundas pēc procedūras.Pēc procedūras pacients var atgriezties mājās, pamatojoties uz ārstējošā ārsta ieteikumu. Pēc ārstēšanas aprūpe ir jānodrošina neiroķirurgam vai ārstējošam neirologam. Pacients jānovēro 7 dienas pēc operācijas, lai pārliecinātos, ka nav radušās komplikācijas. Otrajai novērošanas vizītei jānotiek 2 nedēļas vēlāk (t.i., 3 nedēļas pēc operācijas), lai uzraudzītu pēcoperācijas atveseļošanos un nevēlamu blakusparādību rašanos.

· Pacientiem tiks piedāvāts reģistrēties reģistrā, lai papildus novērtētu ārstēšanas ilgtermiņa drošumu un efektivitāti parastajos klīniskās prakses apstākļos.

